OpenLLM-France/wikimedia huggingface dataset:
# Jove i bonica

Jeune et Jolie (literalment en català: "Jove i bonica") és una pel·lícula francesa del 2013, drama al llarg de quatre estacions sobre la sexualitat dels adolescents dirigida per François Ozon i produïda per Eric i Nicolas Altmayer. És protagonitzada per Marine Vacth, que interpreta a Isabel, una prostituta adolescent, i per Charlotte Rampling, Johan Leysen, Géraldine Pailhas i Frédéric Pierrot. La pel·lícula va ser nominada per la Palma d'Or al Festival de Canes del 2013 on va rebre elogis de la crítica. i va ser mostrada al Festival de cinema Internacional de Toronto del mateix any. Ha estat doblada al català.

## Argument

A la Isabelle, estudiant de 17 anys, una primera experiència sexual frustrant li provoca unes turbulències interiors que resol fent-se prostituta ocasional.

## Repartiment

* Marine Vacth com a Isabelle
* Charlotte Rampling com a Alice, vídua de Georges
* Johan Leysen com a Georges Ferriere, client d'Isabelle
* Frédéric Pierrot com a Patrick, padraste d'Isabelle
* Géraldine Pailhas com a Sylvie, mare d'Isabelle.
* Nathalie Richard com a Véro
* Akéla Sari com a Mouna
* Lucas Prisor com a Felix, un turista alemany
* Fantin Ravat com a Victor, germà d'Isabelle
* Laurent Delbecque com a Alex
* Carole Franck com el policia

## Referències

* ↑ «2013 Official Selection». Cannes Film Festival, 18-04-2013. [Consulta: 18 abril 2013].
* ↑ «Screenings Guide» (PDF). Cannes Film Festival. [Consulta: 11 maig 2013].
* ↑ «Toronto film festival 2013: the full line-up». The Guardian [Londres], 23-07-2013 [Consulta: 24 juliol 2013].
* ↑ Jove i bonica a esadir.cat
* ↑ Serra, Xavi «La joventut perduda de Canes». Ara, 17-05-2013 [Consulta: 17 setembre 2016].
# Lodi (Ohio)

Lodi és una població dels Estats Units a l'estat d'Ohio. Segons el cens del 2000 tenia 3.061 habitants.

## Demografia

Segons el cens del 2000, Lodi tenia 3.061 habitants, 1.274 habitatges, i 789 famílies. La densitat de població era de 557,5 habitants per km².
Dels 1.274 habitatges en un 30,4% hi vivien nens de menys de 18 anys, en un 47,2% hi vivien parelles casades, en un 11,7% dones solteres, i en un 38% no eren unitats familiars. En el 32,5% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,6% tenia menys de 18 anys, un 8% entre 18 i 24, un 29,7% entre 25 i 44, un 22,1% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 87,1 homes.
La renda mediana per habitatge era de 32.679 $ i la renda mediana per família de 43.333 $. Els homes tenien una renda mediana de 32.882 $ mentre que les dones 21.014 $. La renda per capita de la població era de 16.512 $. Aproximadament el 8,3% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lodi». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lodi». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Genioliparis kafanovi

Genioliparis kafanovi és una espècie de peix pertanyent a la família dels lipàrids.

## Descripció

* Fa 34 cm de llargària màxima.

## Hàbitat

És un peix marí i batipelàgic que viu entre 987 i 1.727 m de fondària.

## Distribució geogràfica

Es troba al mar de Ross.

## Observacions

És inofensiu per als humans.

## Referències

* ↑ Andriàixev A. P. & Neyelov A. V., 1976. Genioliparis lindbergi, gen. et sp. n. -- a new fish of the family of sea snail fishes (Liparidae) from the bathyal depths of western Antarctica. Pp. 68-77. A: Korovina, V. M. (ed.) (Zoogeography and Systematics of Fishes). Akad. Nauk. USSR, Zool. Inst. Acad. Sci. Leningrad . 5-195.
* ↑ uBio (anglès)
* ↑ Balushkin, A.V. & Voskoboinikova, O. S., 2008. Revision of the Genus Genioliparis Andriàixev et Neelov (Liparidae, Scorpaeniformes) with Description of a New Species G. kafanovi sp. n. from the Ross Sea (Antarctica). Journal of Ichthyology, 48 (3): 201-208. Voprosy ikhtiologii, 48 (2): 149-157.
* 1 2 3 4 FishBase (anglès)

## Enllaços externs

* AQUATAB
# Dolmen de Miralles

El Dolmen de Miralles és un monument megalític del terme comunal de Conat, a la comarca del Conflent, de la Catalunya del Nord.
És al nord-oest del terme, a l'oest d'Arletes, a ran del termenal amb Orbanyà. De fet, és al sud de Miralles, més a prop d'Arletes.
És un dolmen de cambra única; el túmul del dolmen té un mur de contenció tot a la vora. Fou donat a conèixer per Jean Abelanet en la seva tesi doctoral del 1977 (publicada el 1990).

## Referències

* ↑ El Dolmen de Miralles en els ortofotomapes de l'IGN
* ↑ Carreras i Tarrús, 2013.

## Vegeu també

* Llista de monuments megalítics dels Pirineus Orientals

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Carreras Vigorós, Enric; Tarrús Galter, Josep. 181 anys de recerca megalítica a la Catalunya Nord (1832-2012). Girona: Annals de l'Institut d'Estudis Gironins, n. 54, 2013.
# Segon axioma de numerabilitat

Es diu que un espai topològic verifica el segon axioma de numerabilitat (o que és segon numerable o segon comptable) si la seva topologia té una base numerable. En forma abreujada, se sol dir que l'espai és IIAN o ANII.

## Propietats

* El ser ANII és una propietat global que limita el nombre d'oberts de la topologia. De fet, es demostra que si (XT) és ANII, llavors el cardinal de T és menor o igual que el cardinal del continu.
* Ser ANII és una propietat hereditària: tot subespai d'un espai ANII també ho és.
* El producte numerable d'espais ANII és al seu torn ANII.
* Tot espai ANII és un espai ANI.

## Exemples

* L'espai euclidià ℝ$^n$ amb la seva topologia usual és ANII. Tot i que la base formada per les boles obertes no és numerable, podem arribar a un que sí que ho és: la formada per les boles de radi racional i el centre tingui coordenades racionals.
* La tàctica anterior pot repetir-se en un espai mètric separable (és a dir que contingui un subconjunt dens numerable A). Com a base n'hi ha prou escollir de nou les boles de radi racional centrades en A.
* L'espai topològic discret, $(X,\mathrm {T} _{D})$, és ANII si y només si $X$ és numerable.
* L'espai de Sorgenfrey no és ANII, encara que sí és ANI.
* La recta cofinita, $(\mathbb {R} ,\mathrm {T} _{cof})$, no és ANII ja que no és ANI.

## Vegeu també

* Primer axioma de numerabilitat

## Referències

* 1 2 Llopis, José L. «Axiomes de numerabilitat» (en castellà). Matesfacil. ISSN: 2659-8442 [Consulta: 2 setembre 2019].
* 1 2 Macho Stadler, Marta «Topologia general (primera part)» (en castellà). Universitat del País Basc [Consulta: 2 setembre 2019].
# Província de Quillacollo

La província de Quillacollo és una de les 16 províncies del Departament de Cochabamba, a Bolívia. La seva capital és Quillacollo.
# Vall de Kodori

La vall de Kodori o gorja de Kodori (abkhaz: Кәыдырҭа; georgià: კოდორის ხეობა) és una vall d'Abkhàzia, una república autònoma de Geòrgia que serveix de límit entre el govern georgià i els territoris secessionistes. La part superior de la vall, poblada per svans, és l'únic lloc controlat directament pel govern georgià.

## Vegeu també

* Afroabkhazos
# Lodine

Lodine (en sard, Lodine) és un municipi italià, dins de la província de Nuoro. L'any 2007 tenia 408 habitants. Es troba a la regió de Barbagia di Ollolai Limita amb els municipis de Fonni i Gavoi.

## Administració

Llista d'alcaldes :
| Període | Identitat | Partit |
| 2005- | Francesco Bussu | Llista Cívica |
# Giuseppe Persiani

Giuseppe Persiani (Recanati, 11 de setembre de 1799 - París i Tèrmes, 13 d'agost de 1869) fou un compositor especialitzat en l'òpera.
Estudià en el Col·legi Reial de Nàpols, i als vint-i-un anys estrenà una òpera bufa titulada Piglia il mondo como viene, que fou seguida de L'inimico generoso i d'Attila, l'any 1830 es casà amb la soprano Fanny Tacchinardi Persiani. El 1838 fou cridat a Espanya, on hi va romandre alguns anys, i, finalment, fixà la seva residència a París.
A més de les òperes citades va compondre les següents:
* Danao re d'Argo: (1827)
* Gaston de Foix: (1828)
* Costantino in Arles: (1829)
* Eufemio di Messina: (1829)
* Il solitario: (1829)
* I saraceni in Catania: (1832)
* Inés de Castro: la seva millor obra (Nàpols, 1835)
* L'orfana savoiarda: (Madrid, 1846)
* Il fantasma.

## Bibliografia

* Enciclopèdia Espasa Tom. núm 43. pag. 1145 (ISBN 84-239-4543-X)

## Enllaços externs

* http://www.treccani.it/enciclopedia/giuseppe-persiani_(Dizionario-Biografico)/
# Du Yuesheng

Du Yuesheng, conegut com a "Orelles grans", en xinès 杜月笙; en pinyin: Dùyuèshēng (1887 a Gaoqiao, localitat de Pudong - Hong Kong, 1951) fou un dels tres gàngsters més poderosos de la Xina. La seva banda, la famosa i temible "Banda Verda" tenia la seva base a la concessió francesa de Xangai, ciutat on va viure durant molts anys.
De ben jove va formar part de la Banda Verda on va demostrar la seva decisió i eficàcia arribant a ser el seu líder marginant al totpoderós Huang Jinrong que s'havia ficat en problemes arran d'un conflicte amb el fill d'una alt càrrec militar. Extorquia tothom que podia significar un obstacle. Va ser col·laborador de Chiang Kai-shek i va intervenir en la repressió brutal dels comunistes en aquesta ciutat (durant el "Terror Blanc" el 1927). Això va significar un increment important dels seus negocis (prostitució, tràfic de drogues, etc.), ja que el negoci de l'opi a la Xina estava ara a les seves mans. També va controlar bancs. Les seves relacions amb Chiang li va proporcionar respectabilitat i el seu domini superava l'àmbit de les Tríades. El seu poder i influència eren enormes.
Amb l'entrada dels japonesos a Xanghai va abandonar la ciutat i quan va tornar el 1945 les coses havien canviat : l'absència li havia fet perdre poder i els seus li retreien que els havia deixat sols davant dels invasors. Després de la victòria de Mao Zedong va fugir a Taiwan i més tard va anar a Hong Kong on va morir. Una de les seves esposes fou la célebre cantant d'Òpera xinesa Meng Xiaodong. Està enterrat a Taiwan.

## Filmografia

* Lord Of The East China Sea (dirigida per Poon Man-Kit) està basada en la seva vida.
* A la pel·lícula The Founding of a RepublicFeng Xiaogang va fer el paper de Du Yuesheng

## Referències

* ↑ Paulès, Xavier, (1973- ...).,. La république de Chine : 1912-1949. ISBN 978-2-251-91176-2.

## Bibliografia

* The Green Gang and the Guomindang State: Du Yuesheng and the Politics of Shanghai, 1927-. 37. Author(s): Brian G. Martin. Source: The Journal of Asian Studies.
* https://webspace.utexas.edu/hl4958/Reform-and-Revolution/Martin%20-%20The%20Green%20Gang%20and%20the%20Guomindang%20State.pdf%5BEnllaç+no+actiu%5D
# Èunom d'Esparta

Èunom (en llatí Eunomus, en grec antic Εὔνομος "Eúnomos") va ser el cinquè o el sisè rei d'Esparta de la línia Pròclida.
El mencionen Pausànias, Plutarc i altres i diuen que era el pare de Licurg (legislador) i de Polidectes, però Heròdot el situa després de Polidectes i Dionís d'Halicarnàs diu que era el nebot en nom del qual va governar Licurg. Simònides fa a Licurg i Èunom fills de Prítanis d'Esparta. Probablement és un rei imaginari, i el seu nom hauria sortit de Εὐνομία (Eunòmia ‘observació de les lleis’) i se l'hauria d'identificar amb Polidectes. Pausànias diu que en el regnat de Polidectes i Èunom, Esparta es va mantenir en pau.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Eunomus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 95
# Cantó de Rosheim

El cantó de Rosheim (alsacià Kanton Ruuse) és una antiga divisió administrativa francesa que estava situada al departament del Baix Rin i a la regió del Gran Est.
Al 2015 va desaparèixer i el seu territori va passar a formar part del cantó de Molsheim.

## Composició

El cantó de Rosheim aplega 9 comunes :
| Nom alsacià | Nom francès | Nom alemany |
| Bísche | Bischoffsheim | Bischoffsheim |
| Bersch | Bœrsch | Börsch |
| Grandelbrüech | Grendelbruch | Grendelbruch |
| Griese | Griesheim-près-Molsheim | Griesheim |
| Mollkírich | Mollkirch | Mollkirch |
| Ottrott | Ottrott | Ottrott |
| Rosewiller | Rosenwiller | Rosenweiler |
| Ruuse | Rosheim | Rosheim |
| Sant Nawer | Saint-Nabor | Sankt Nabor |

## Història

Llista dels consellers generals :
| Data d'elecció | Identitat | Partit | Qualitat |
| 1988- | Alphonse Troestler | UMP | |
# Diotrefes

Diotrefes és el nom dels següents personatges:
* Diotrefes d'Atenes, militar atenenc
* Diotrefes, retòric grec
# Portada/efemèride juliol 9

Anna Morandi Manzolini
« 8 de juliol · 9 de juliol · 10 de juliol »
# Luis Hierro Gambardella

Luis Hierro Gambardella (Treinta y Tres, 1915 - Montevideo, 1991) fou un escriptor i polític uruguaià, pertanyent al Partit Colorado.
Va néixer a Treinta y Tres l'1 de setembre de 1915. Va ser diputat en tres períodes, entre 1955 i 1967. En aquest temps va ocupar en dues oportunitats la Presidència de la Cambra de Representants, el 1958-1959 i el 1964-1965.
Posteriorment, el 1967, va assumir com a senador, sent reelegit el 1971, i ocupant el càrrec fins al cop militar de 1973. Així mateix, va ser Ministre de Cultura durant un breu temps el 1967. Després de la restauració de la democràcia, el 1984, va ser elegit novament senador. El juliol de 1985 va renunciar a la seva banca per a assumir com a ambaixador de l'Uruguai a Espanya, càrrec en el qual va romandre fins al 1990.
Hierro Gambardella, qui va ser també un poeta destacat, va ser el pare del també polític i vicepresident de la República Luis Hierro López.
Morí a Montevideo el 17 de juliol de 1991.

## Referències

* 1 2 Luis Hierro "vi el decreto firmado": Se iniciaba el golpe y la huelga general (castellà)

## Vegeu també

* Política de l'Uruguai
# Godofreu de Rhenen

Godofreu de Rhenen (mort el 27 de maig de 1178) va ser bisbe d'Utrecht entre el 1156 i el 1178.
Godofreu va ser nomenat amb el suport de Frederic I de Hohenstaufen el 1159 per fer front a una revolta dels ciutadans i els seus propis ministrals a conseqüència de la lluita entre els Welfs i l'emperador de Hohenstaufen, en la qual Godfrey va recolzar a Hohenstaufen. La revolta va ser acabada el 1160 a favor del bisbe. Després d'això ell es va ocupar d'enfortir la seva posició a l'Oversticht i a la província de Frísia. Això va portar un conflicte amb Florenci III d'Holanda el 1165, en la que l'emperador va medià. El bisbe Godofreu va construir forts a Vollenhove i Montfoort.

## Referències

* ↑ Alberts, Wybe Jappe. «"Godfried van Rhenen" in: Neue Deutsche Biographie 6», 1964. [Consulta: 28 gener 2016].
# Cantó de Romorantin-Lanthenay-Sud

El cantó de Romorantin-Lanthenay-Sud és un cantó francès del departament de Loir i Cher, situat al districte de Romorantin-Lanthenay. Té 3 municipis i part del de Romorantin-Lanthenay.

## Municipis

* Loreux
* Pruniers-en-Sologne
* Romorantin-Lanthenay (part)
* Villeherviers

## Història

Llista dels consellers generals successius :
| Data d'elecció | Identitat | Partit |
| 1985-1992 | Pierre Torset | UDF-CDS |
| 1992- | Jean-Marie Bisson | Divers droite, després UMP |
| les dades anteriors no són pas conegudes ||||
# Districte de Verdun

El Districte de Verdun és un dels tres districtes amb què es divideix el departament francès del Mosa, a la regió del Gran Est. Té 15 cantons i 253 municipis. El cap del districte és la sotsprefectura de Verdun

## Cantons

cantó de Charny-sur-Meuse - cantó de Clermont-en-Argonne - cantó de Damvillers - cantó de Dun-sur-Meuse - cantó d'Étain - cantó de Fresnes-en-Woëvre - cantó de Montfaucon-d'Argonne - cantó de Montmédy - cantó de Souilly - cantó de Spincourt - cantó de Stenay - cantó de Varennes-en-Argonne - cantó de Verdun-Centre - cantó de Verdun-Est - cantó de Verdun-Oest

## Vegeu també

* Cantons del Mosa
# Portada/efemèride juny 14

Laura Almerich
« 13 de juny · 14 de juny · 15 de juny »
# Luis Ibáñez de Lara y Escoto

Luis Ibáñez de Lara y Escoto (València, 1846 - 1923) fou un advocat i polític valencià, diputat i senador a les Corts Espanyoles durant la restauració borbònica.

## Biografia

Llicenciat en dret, es doctorà en dret canònic i civil i fou membre de la Joventut Catòlica de València, propietari de terres i gendre de José Justo Madramany Colomina. Com a defensor dels interessos agraris dels grans propietaris valencians, va ser president de la Federació Valenciana d'Agricultura i membre del sector més integrista del Partit Conservador, amb el que fou elegit diputat pel districte de Sueca a les eleccions generals espanyoles de 1896 i senador per la província de València el 1903-1904.

## Enllaços externs

* Fitxa del Congrés dels Diputats (castellà)
* Fitxa del Senat Arxivat 2010-08-29 a Wayback Machine.
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.281. ISBN 9788495484802.
# Gojō

Gojō (五條市, Gojō-shi) és una ciutat i municipi de la prefectura de Nara, a la regió de Kansai, Japó. Gojō és el principal municipi i el més populós de la regió meridional de Nara. Tot i la seua consideració oficial com a ciutat, l'activitat econòmica principal del municipi n'és l'agricultura i el seu producte estrela el caqui persimó.

## Geografia

La ciutat de Gojō es troba localitzada al centre-oest de la prefectura de Nara, al bellmig de la península de Kii, tot i que habitualment s'associa el municipi amb la regió sud de la prefectura. El riu Yoshino passa pel terme municipal. Gojō està quasi totalment envoltat per muntanyes, tot i que el centre urbà està situat en una plana. Al nord-oest del municipi es troba el mont Kongō, de 1125 metres d'alçada i que separa Nara de la prefectura d'Osaka. El terme municipal de Gojō limita amb els de Kawachinagano, Chihaya-Akasaka, els dos a Osaka, Gose i Ōyodo al nord; amb Shimoichi, Tenkawa, Kurotaki i Kami-Kitayama a l'est; amb Hashimoto, Kōya (a la prefectura de Wakayama) i Nosegawa a l'oest; i amb Totsukawa al sud.

## Història

Des del període Nara fins a la fi del període Tokugawa, la zona on actualment es troba el municipi de Gojō va formar part de l'antiga província de Yamato. De 1869 fins a 1871, al començament de l'implantació del sistema de prefectures, va existir la prefectura de Gojō (五條県, Gojō-ken), la qual tenia la capital a la zona on actualment es troba el municipi homònim. L'actual ciutat de Gojō va ser fundada el 15 d'octubre de 1957. El 25 de setembre de 2005, els pobles de Nishi-Yoshino i Ōtō, ambdós del districte de Yoshino, van integrar-se dins de la ciutat de Gojō.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | 45.522 | 43.489 | 41.546 | 40.089 |
| 1990 | 2000 | 2010 | 2020 | 2030 | 2040 | 2050 |
| 39.869 | 39.928 | 34.449 | 27.794 | - | - | - |

## Transport
### Ferrocarril

* Companyia de Ferrocarrils del Japó Occidental (JR West)
** Kitauchi - Gojō - Yamato-Futami

### Carretera

* Autopista de Kyoto-Nara-Wakayama (Keinawa)
* Nacional 24 - Nacional 168 - Nacional 309 - Nacional 310 - Nacional 370

## Referències

* ↑ https://map.yahoo.co.jp/address?ac=29207
* ↑ 2005.Kangaeru Shakaika Chizu.Tokyo:Yotsuya-Ōtsuka Publishing, p.36
* ↑ Statistics Bureau of Japan
# Dual (electrònica)

La dualitat en electrònica es refereix als elements elèctrics que s'associen en parells anomenats duals. El dual d'una relació es forma intercanviant tensió i corrent en una expressió. L'expressió dual generada és una de la mateixa forma.
Llistat de dualitats elèctriques:
* Tensió — corrent
* circuit paral·lel — circuit sèrie
* resistència — conductància
* impedància — admitància
* capacitància — inductància
* Reactància — Susceptància
* Curtcircuit — circuit obert
* dues resistències en sèrie — dues conductàncies en paral·lel;
* Llei de corrents de Kirchhoff — Llei de tensions de Kirchhoff.
* Teorema de Thévenin — Teorema de Norton

## Exemples
### Relacions bàsiques

* Resistor i conductor (Llei d'Ohm)
       $v=iR\iff i=vG\,$
* condensador i Inductor – forma diferencial
       $i_{C}=C{\frac {d}{dt}}v_{C}\iff v_{L}=L{\frac {d}{dt}}i_{L}$
* Condensador i Inductor – forma integral
       $v_{C}(t)=V_{0}+{1 \over C}\int _{0}^{t}i_{C}(\tau )\,d\tau \iff i_{L}(t)=I_{0}+{1 \over L}\int _{0}^{t}v_{L}(\tau )\,d\tau$

### Divisió de tensió — divisió de corrent

    $v_{R_{1}}=v{\frac {R_{1}}{R_{1}+R_{2}}}\iff i_{G_{1}}=i{\frac {G_{1}}{G_{1}+G_{2}}}$

### Impedancia y admitancia

* Resistor i conductor
       $Z_{R}=R\iff Y_{G}=G$
       $Z_{G}={1 \over G}\iff Y_{R}={1 \over R}$
* Condensador i inductor
       $Z_{C}={1 \over Cs}\iff Y_{L}={1 \over Ls}$
       $Z_{L}=Ls\iff Y_{c}=Cs$
Viccionari
# Serguei Morózov

Serguei Anatólievitx Morózov (en rus: Сергей Анатольевич Мороэов), (Leningrad, 29 de setembre de 1951 - Moscou, 28 d'abril de 2001) va ser un ex-ciclista soviètic que va competir principalment a la dècada de 1970.

## Palmarès

* 1975
** Vencedor d'una etapa a la Volta al Táchira
* 1976
** Vencedor de 2 etapes a la Volta a Iugoslàvia
* 1978
** Vencedor d'una etapa al Tour de l'Avenir
** Vencedor d'una etapa al Gran Premi Guillem Tell
* 1979
** 1r a la Volta a Iugoslàvia i vencedor de 2 etapes
** Vencedor d'una etapa al Tour de l'Avenir
** Vencedor d'una etapa al Giro de les Regions
* 1980
** Vencedor de 2 etapes a la Volta a Cuba
** Vencedor d'una etapa a la Cursa de la Pau
* 1981
** Vencedor de 2 etapes a la Volta a Sotxi
* 1982
** Vencedor d'una etapa a la Volta a Sotxi

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pol-e Alam

Pol-e Alam o Pul-i-Alam (paixtu: پل علم) és una ciutat de l'Afganistan, capital de la província de Logar i del districte de Pul-i-Alam. El districte té una població de 108.000 habitants de majoria paixtu, però amb tadjiks, hazares i altres.

## Enllaços externs

* AIMS Mapa del districte Arxivat 2011-06-15 a Wayback Machine.
# Eight Arms to Hold You

Eight Arms to Hold You fou una cançó gravada per la banda sonora de la pel·lícula The Goonies. La cançó fou gravada per un grup d'estudi dit Goon Squad que foren reunits i formats pel productor Arthur Baker. Fou utilitzada en l'escena de la pel·lícula en que el personatge Data posa una mini-cadena en veu alta (sonant la cançó a tot drap) a la boca d'un polp per defensar-se. L'escena fou eliminada de la pel·lícula i la cançó no apareix en l'estrena de la pel·lícula en els cinemes (la cançó encara pot escoltar-se, encara que vagament audible, durant l'escena quan Chunk entra primer en la residència Walsh). Els productors de la banda sonora anticiparen que esta pista seria un gran èxit tot i pensar-hi que no eixiria en la pel·lícula, un senzill fou lliurat tant en vinil de 12" i 7". Abastà el número u en el rànquing Hot Dance Club Play de la Billboard ., i arribà al número 8 en el rànquing de senzills de soul.

## Referències

* ↑ "Eight Arms to Hold You" (Hot Dance Club Play chart), Billboard, 12 d'octubre de 1985.
* "Joel Whitburn's, Presents, Top R&B/Hip-Hop Singles: 1942-2004", 2004
* "Joel Whitburn's, Hot Dance/Disco: 1974-2003", 2004